Poznati su klubovi koji će sudjelovati na tradicionalnom međunarodnom turniru Arena kup koji će se održati u Medulinu, gdje će u sklopu pripreman nastupiti i Slaven Belupo.
Naš klub nalazi se u skupini s NK Inter, NK Sloboda (Tuzla) i jednim klubom iz Austrije ili Mađarske čije će ime biti poznato naknadno.
U prvoj utakmici 21. siječnja Slaven Belupo će igrati s Interom (11 sati), 24. siječnja suparnik će mu biti austrijski ili mađarski klub (15 sati), a 27. siječnja sastat će se sa Slobodom (11 sati).
U drugoj skupini igrat će: NK Lokomotiva, NK Cibalija, NK Zrinski i NK Ankanar.
Nakon što se odigraju svi susreti u obje skupine bit će poznat plasman klubova koji će se sastati za konačni redoslijed.
Utakmica za plasman od 5. do 7. mjesta igrat će se 30. siječnja, a za 3. i 1. mjesto, odnosno finale igrat će se 31. siječnja.